CELEX: 32005D0625
Language: da
Date: 2005-08-23 00:00:00
Title: 2005/625/EF: Kommissionens beslutning af 23. august 2005 om fastsættelse af de mængder methylbromid, der er tilladt til kritiske anvendelsesformål i Det Europæiske Fællesskab fra den 1. januar til den 31. december 2005 efter Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (meddelt under nummer K(2005) 468)

24.8.2005   
            
            
               DA
            
            
               Den Europæiske Unions Tidende
            
            
               L 219/47
            
         
      KOMMISSIONENS BESLUTNING
   
   af 23. august 2005
   om fastsættelse af de mængder methylbromid, der er tilladt til kritiske anvendelsesformål i Det Europæiske Fællesskab fra den 1. januar til den 31. december 2005 efter Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget
   (meddelt under nummer K(2005) 468)
   (Kun den engelske, den franske, den græske, den italienske, den nederlandske, den polske, den portugisiske, den svenske og den tyske udgave er autentisk)
   (2005/625/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1), særlig artikel 3, stk. 2, nr. ii), og
   ud fra følgende betragtninger:
   
               (1)
            
            
               Artikel 3, stk. 2, nr. i), litra d), og artikel 4, stk. 2), nr. i), litra d), i forordning (EF) nr. 2037/2000 forbyder henholdsvis produktion og import af methylbromid til alle anvendelsesformål efter den 31. december 2004, dog bortset fra bl.a. kritiske anvendelsesformål i overensstemmelse med artikel 3, stk. 2, nr. ii), og kriterierne i afgørelse IX/6 fra parterne i Montreal-protokollen. Undtagelser til kritiske anvendelsesformål er midlertidige og tjener til at give de berørte parter et kort tidsrum til at finde frem til egnede alternativer.
            
         
               (2)
            
            
               I afgørelse IX/6 hedder det, at methylbromid kun bør anses for »kritisk«, hvis ansøgeren erklærer, at manglende adgang til methylbromid til den givne anvendelse vil medføre en betydelig markedsforstyrrelse, og at brugeren ikke har adgang til teknisk og økonomisk anvendelige alternativer eller erstatningsstoffer, som er miljø- og sundhedsmæssigt acceptable og egnede til de pågældende afgrøder og omstændigheder. Endvidere bør produktion og forbrug af methylbromid til kritiske anvendelsesformål kun tillades, hvis alle teknisk og økonomisk farbare skridt er taget til at minimere den kritiske anvendelse og enhver heraf følgende emission af methylbromid. En ansøger bør også vise, at der gøres en passende indsats med henblik på at vurdere, markedsføre og opnå national myndighedsgodkendelse af alternativer og erstatningsstoffer, og at der er forskningsprogrammer på plads til udvikling af alternativer og erstatningsstoffer.
            
         
               (3)
            
            
               Kommissionen har modtaget 84 forslag vedrørende methylbromid til kritiske anvendelsesformål fra ti medlemsstater, nemlig Belgien (60 825 kg), Frankrig (467 135 kg), Tyskland (45 250 kg), Grækenland (227 280 kg), Italien (2 298 225 kg), Polen (44 100 kg), Portugal (130 000 kg), Spanien (1 059 000 kg), Nederlandene (120 kg) og Det Forenede Kongerige (140 408 kg). Der er anmodet om i alt 4 472 343 kg methylbromid, heraf 4 111 640 kg (92 %) til anvendelse inden høst og 360 703 kg (8 %) til anvendelse efter høst.
            
         
               (4)
            
            
               Kommissionen har anvendt kriterierne i afgørelse IX/6 og i artikel 3, stk. 2, nr. ii), i forordning (EF) nr. 2037/2000 til at fastsætte mængden af methylbromid, som kan tillades til kritiske anvendelsesformål i 2005. Kommissionen har konstateret, at der er adgang til passende alternativer i Fællesskabet, og at de har fundet almindelig udbredelse i mange af Montreal-protokollens parter siden medlemsstaternes udarbejdelse af ansøgninger om brug til kritiske anvendelser. Som følge heraf har Kommissionen afgjort, at der i 2005 kan anvendes 2 777 333 kg methylbromid til kritiske formål i disse medlemsstater. Denne mængde svarer til 14,4 % af 1991-forbruget af methylbromid i Det Europæiske Fællesskab og viser, at over 85 % af dette stof nu er erstattet med alternativer. Kategorierne af kritiske anvendelsesformål svarer til dem, der er opstillet i bilag II, tabel A, i rapporterne fra protokolparternes første ekstraordinære møde (2) og i tabel 1A i afgørelse XVI/2 fra det sekstende partsmøde (3).
            
         
               (5)
            
            
               Ifølge artikel 3, stk. 2, nr. ii), i forordning (EF) nr. 2037/2000 skal Kommissionen også afgøre, hvilke brugere der kan udnytte den kritiske undtagelse. Da medlemsstaterne ifølge artikel 17, stk. 2, ), i forordning (EF) nr. 2037/2000 skal fastsætte minimumskvalifikationskravene for personale, der er involveret i anvendelse af methylbromid, og da desinfektion er det eneste anvendelsesformål, har Kommissionen afgjort, at de eneste brugere af methylbromid er desinfektionsvirksomheder, der foreslås af en medlemsstat og opnår Kommissionens tilladelse til at anvende methylbromid til kritiske anvendelser. Desinfektionsvirksomheder er kvalificerede til at anvende stoffet på sikre vilkår; landbrugere eller mølleriejere m.fl., på hvis ejendom stoffet vil blive anvendt, har generelt ikke de rette kvalifikationer til at anvende methylbromid.
            
         
               (6)
            
            
               I afgørelse IX/6 hedder det, at produktion og forbrug af methylbromid til kritiske anvendelsesformål kun bør tillades, hvis der ikke er adgang til methylbromid fra eksisterende lagre eller til genanvendt methylbromid. Efter artikel 3, stk. 2, nr. ii), i forordning (EF) nr. 2037/2000 kan produktion og import af methylbromid kun tillades, hvis der ikke kan skaffes genanvendt eller regenereret methylbromid fra nogen af parterne. Kommissionen har i overensstemmelse med afgørelse IX/6 og artikel 3, stk. 2, nr. ii), i forordning (EF) nr. 2037/2000 fastslået, at der er adgang til lagre på 205 926 kg til kritiske anvendelsesformål. Europa-Kommissionen har udviklet tilladelsesprocedurer, der skal sikre, at lagrene anvendes, før der gives tilladelse til import eller produktion af methylbromid.
            
         
               (7)
            
            
               I betragtning af at de kritiske anvendelsesformål for methylbromid gælder fra den 1. januar 2005, og for at sikre, at de pågældende virksomheder og operatører kan benytte tilladelsesordningen, bør nærværende beslutning finde anvendelse fra den nævnte dato.
            
         
               (8)
            
            
               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18 i forordning (EF) nr. 2037/2000 —
            
         VEDTAGET FØLGENDE BESLUTNING:
   Artikel 1
   Kongeriget Belgien, Forbundsrepublikken Tyskland, Den Hellenske Republik, Kongeriget Spanien, Den Franske Republik, Den Italienske Republik, Kongeriget Nederlandene, Republikken Polen, Den Portugisiske Republik og Det Forenede Kongerige Storbritannien og Nordirland får tilladelse til at anvende i alt 2 777 333 kg methylbromid til kritiske anvendelsesformål fra den 1. januar til den 31. december 2005 i de mængder og kategorier, der er anført i bilag I-X.
   Artikel 2
   De lagre, som myndighederne i hver medlemsstat har erklæret er til rådighed til kritiske anvendelsesformål, trækkes fra den mængde, som kan importeres eller produceres til kritiske anvendelsesformål i den pågældende medlemsstat.
   Artikel 3
   Denne beslutning er rettet til Kongeriget Belgien, Forbundsrepublikken Tyskland, Den Hellenske Republik, Kongeriget Spanien, Den Franske Republik, Den Italienske Republik, Kongeriget Nederlandene, Republikken Polen, Den Portugisiske Republik og Det Forenede Kongerige Storbritannien og Nordirland.
   Artikel 4
   Denne beslutning anvendes fra den 1. januar 2005 og udløber den 31. december 2005.
   
      Udfærdiget i Bruxelles, den 23. august 2005.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EFT L 244 af 29.9.2000, s. 1. Senest ændret ved Kommissionens forordning (EF) nr. 2077/2004 (EUT L 359 af 4.12.2004, s. 28).
   
      (2)  UNEP/OzL.Pro.ExMP/1/3. Det første ekstraordinære partsmøde under Montreal-protokollen, 24.-26. marts 2004 i Montreal, Canada. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. Det sekstende partsmøde under Montreal-protokollen, 22.-26. november 2004, i Prag, Den Tjekkiske Republik. www.unep.org/ozone
   
      BILAG I
      KONGERIGET BELGIEN
      
                  Kategorier af tilladte kritiske anvendelsesformål
               
               
                  Kg
               
            
                  Drivhusdyrkning af salat på jord
               
               
                  23 000
               
            
                  Dyrkning af endivie
               
               
                  2 190
               
            
                  Drivhusdyrkning af tomat på jord
               
               
                  4 846
               
            
                  Drivhusdyrkning af peber- og aubergineplanter på jord
               
               
                  3 000
               
            
                  Drivhusdyrkning af agurk på jord
               
               
                  549
               
            
                  Frilandsdyrkning af hvid asparges
               
               
                  225
               
            
                  Dyrkning af jordbærudløbere
               
               
                  2 306
               
            
                  Bær (alle bortset fra jordbær, genplantning)
               
               
                  1 350
               
            
                  Frømarker med porre og løg (friland, på jord)
               
               
                  660
               
            
                  Beskyttede afskårne blomster (undtagen rose og krysantemum)
               
               
                  2 794
               
            
                  Beskyttet dyrkning af afskåren krysantemum
               
               
                  896
               
            
                  Planteskoleplanter (friland, på jord)
               
               
                  630
               
            
                  Træplanteskole (friland, på jord)
               
               
                  230
               
            
                  Møllerier (17 møllerier)
               
               
                  4 264
               
            
                  Faste antikke strukturer og møbler (Axel Vervoort; Gemeentebestuur Bonheiden)
               
               
                  199
               
            
                  Gamle bygninger (fredede monumenter og private huse)
               
               
                  438
               
            
                  Strukturer og genstande (kirker, huse, fødevareforarbejdningsanlæg), ikke løsøre
               
               
                  307
               
            
                  Gamle bygninger (gamle genstande, tagstrukturer og faste møbler i historiske bygningsværker — Prohygiena enterprise)
               
               
                  282
               
            
                  Anlæg til træbearbejdning (seks anlæg)
               
               
                  101
               
            
                  Anlæg til fødevareforarbejdning (21 anlæg)
               
               
                  300
               
            
                  Møller (25 møller)
               
               
                  200
               
            
                  Mølleri (Bloemmolens Diksmuide)
               
               
                  72
               
            
                  Fødevarelager (tørt), struktur (17 anlæg)
               
               
                  120
               
            
                  Følsomt elektronisk udstyr
               
               
                  50
               
            
                  Tomme siloer (tilhørende 37 virksomheder)
               
               
                  43
               
            
                  Fødevareforarbejdningsanlæg (1 mølle — Molens Vandenbempt)
               
               
                  15
               
            
                  Kirker, monumenter og skibslokaler (Bugbusters)
               
               
                  59
               
            
                  I alt
               
               
                  49 126
               
            Lagre af methylbromid, der er til rådighed til kritiske anvendelsesformål i medlemsstaten = 2 848 kg.
   
   
      BILAG II
      DEN FRANSKE REPUBLIK
      
                  Kategorier af tilladte kritiske anvendelsesformål
               
               
                  Kg
               
            
                  Tomat og aubergine (beskyttet og friland)
               
               
                  33 250
               
            
                  Agurk (beskyttet og friland)
               
               
                  21 140
               
            
                  Særlige sandjordsgulerødder (dyrket i Bretagne, håndhøstede og sårbare over for Fusarium solani og Rhizoctonia violacea)
               
               
                  8 000
               
            
                  Jordbærudløbere
               
               
                  37 600
               
            
                  Dyrkning af jordbær »Perigord«
               
               
                  34 000
               
            
                  Ranunkel, anemone, pæon og liljekonval (friland)
               
               
                  21 785
               
            
                  Genplantning af æble, pære, fersken, nektarin, abrikos, blomme og hindbær
               
               
                  10 000
               
            
                  Skovtræplanteskole — Douglasgrantræer til trøffelproduktion
               
               
                  2 000
               
            
                  Frugttræplanteskole
               
               
                  2 000
               
            
                  Frø solgt af firmaet PLAN-SPG
               
               
                  135
               
            
                  Møller
               
               
                  21 440
               
            
                  Hurtig desinfektion af ris, i sidste led af forarbejdningskæden
               
               
                  1 400
               
            
                  Kastanjer
               
               
                  2 000
               
            
                  I alt
               
               
                  194 750
               
            Lagre af methylbromid, der er til rådighed til kritiske anvendelsesformål i medlemsstaten = 14 280 kg.
   
   
      BILAG III
      FORBUNDSREPUBLIKKEN TYSKLAND
      
                  Kategorier af tilladte kritiske anvendelsesformål
               
               
                  Kg
               
            
                  Anlæg til fødevarer og fødevareforarbejdning, navnlig møllerier, med desinfektionsanlæg på over 10 000 m3
                  
               
               
                  19 350
               
            
                  Kunstgenstande (behandling mod Serpula lacrymans (ægte hussvamp) i kirker)
               
               
                  250
               
            
                  I alt
               
               
                  19 600
               
            Lagre af methylbromid, der er til rådighed til kritiske anvendelsesformål i medlemsstaten = 7 000 kg.
   
   
      BILAG IV
      DEN HELLENSKE REPUBLIK
      
                  Kategorier af tilladte kritiske anvendelsesformål
               
               
                  Kg
               
            
                  Tomat (beskyttet)
               
               
                  92 000
               
            
                  Agurk (beskyttet, herunder tunneller føjet til efter behandling, permanente drivhuse og åbne plasthuse)
               
               
                  24 000
               
            
                  Nellike, rose og gypsophila, afskårne (friland og beskyttet)
               
               
                  8 000
               
            
                  Møllerier, fødevareforarbejdningsanlæg, forarbejdningsvirksomheder
               
               
                  16 000
               
            
                  Rosiner og tørrede figner
               
               
                  3 081
               
            
                  I alt
               
               
                  143 081
               
            Lagre af methylbromid, der er til rådighed til kritiske anvendelsesformål i medlemsstaten = 0 kg.
   
   
      BILAG V
      DEN ITALIENSKE REPUBLIK
      
                  Kategorier af tilladte kritiske anvendelsesformål
               
               
                  Kg
               
            
                  Tomat (beskyttet)
               
               
                  671 000
               
            
                  Afskårne blomster (beskyttet)
               
               
                  162 000
               
            
                  Jordbær (beskyttet)
               
               
                  130 000
               
            
                  Melon (beskyttet)
               
               
                  112 000
               
            
                  Peberfrugt (beskyttet)
               
               
                  111 000
               
            
                  Aubergine (beskyttet)
               
               
                  96 000
               
            
                  Jordbærudløbere
               
               
                  78 000
               
            
                  Møllerier og forarbejdningsvirksomheder
               
               
                  89 600
               
            
                  Museumsgenstande
               
               
                  4 180
               
            
                  I alt
               
               
                  1 453 780
               
            Lagre af methylbromid, der er til rådighed til kritiske anvendelsesformål i medlemsstaten = 167 474 kg.
   
   
      BILAG VI
      REPUBLIKKEN POLEN
      
                  Kategorier af tilladte kritiske anvendelsesformål
               
               
                  Kg
               
            
                  Lægeplanter og tørrede svampe (tørvarer)
               
               
                  3 500
               
            
                  Jordbærudløbere
               
               
                  34 600
               
            
                  I alt
               
               
                  38 100
               
            Lagre af methylbromid, der er til rådighed til kritiske anvendelsesformål i medlemsstaten = 210 kg.
   
   
      BILAG VII
      DEN PORTUGISISKE REPUBLIK
      
                  Kategorier af tilladte kritiske anvendelsesformål
               
               
                  Kg
               
            
                  Afskårne blomster (beskyttet og friland)
               
               
                  35 000
               
            
                  I alt
               
               
                  35 000
               
            Lagre af methylbromid, der er til rådighed til kritiske anvendelsesformål i medlemsstaten = 0 kg.
   
   
      BILAG VIII
      KONGERIGET SPANIEN
      
                  Kategorier af tilladte kritiske anvendelsesformål
               
               
                  Kg
               
            
                  Jordbærudløbere (i Castilla y León)
               
               
                  230 000
               
            
                  Jordbær (beskyttet, i Huelva)
               
               
                  330 000
               
            
                  Peberfrugt (beskyttet, i Murcia og den sydlige del af Comunidad Valenciana)
               
               
                  150 000
               
            
                  Afskårne blomster (beskyttet, i Cadiz og Sevilla)
               
               
                  47 700
               
            
                  Afskårne blomster i Cataluña
               
               
                  18 000
               
            
                  I alt
               
               
                  775 700
               
            Lagre af methylbromid, der er til rådighed til kritiske anvendelsesformål i medlemsstaten = 8 309 kg.
   
   
      BILAG IX
      KONGERIGET NEDERLANDENE
      
                  Kategorier af tilladte kritiske anvendelsesformål
               
               
                  Kg
               
            
                  Desinfektion af jordbærudløbere efter høst
               
               
                  120
               
            
                  I alt
               
               
                  120
               
            Lagre af methylbromid, der er til rådighed til kritiske anvendelsesformål i medlemsstaten = 250 kg.
   
   
      BILAG X
      DET FORENEDE KONGERIGE STORBRITANNIEN OG NORDIRLAND
      
                  Kategorier af tilladte kritiske anvendelsesformål
               
               
                  Kg
               
            
                  Jordbær og hindbær (friland)
               
               
                  35 700
               
            
                  Produktion af prydtræer (bekæmpelse af visnesyge (Verticillium))
               
               
                  5 000
               
            
                  Møllerier (46); lagerbygninger til hvede, majs og ris, drevet af Quaker Oats, Kelloggs, Weetabix Ltd, Ryecroft og EOM
               
               
                  18 326
               
            
                  Tørvarer (nødder, tørret frugt, ris, bønner, korn, spiselige frø) for Whitworths Ltd
               
               
                  1 571
               
            
                  Mølleri og lokaler til fremstilling af biscuits, færdigvarer og oplagring, drevet af Ryvita Company Ltd (Dorset)
               
               
                  1 787
               
            
                  Strukturer — anlæg og udstyr til forarbejdning og oplagring, drevet af Whitworths Ltd
               
               
                  880
               
            
                  Strukturer — lagerbygning til krydderier, drevet af Newly Weds Foods Ltd
               
               
                  1 125
               
            
                  Forarbejdningsanlæg drevet af Warehouse and Spice Grinding Facility (Pataks Foods Ltd)
               
               
                  1 000
               
            
                  Forarbejdningsanlæg til urter og krydderier, drevet af British Pepper and Spice Ltd, Lion Foods og East Anglian Food Ingredients
               
               
                  1 080
               
            
                  Specialiserede ostelagre
               
               
                  1 561
               
            
                  Lejlighedsvist kontaminerede krydderiprodukter (herunder pappadams), forarbejdet af McCormick (UK) Ltd, British Pepper and Spice Ltd, East Anglian Food Ingredients og Pataks Foods Ltd
               
               
                  46
               
            
                  I alt
               
               
                  68 076
               
            Lagre af methylbromid, der er til rådighed til kritiske anvendelsesformål i medlemsstaten = 6 554 kg.